Oficiālais Vēstnesis L 100 , 27/04/1972 Lpp. 0001 - 0002

Speciālizdevums somu valodā: Nodaļa 3 Sējums 4 Lpp. 0103

Speciālizdevums dāņu valodā: Sērija I Nodaļa 1972(II) Lpp. 0333

Speciālizdevums zviedru valodā: Nodaļa 3 Sējums 4 Lpp. 0103

Speciālizdevums angļu valodā: Sērija I Nodaļa 1972(II) Lpp. 0347

Speciālizdevums grieķu valodā Nodaļa 03 Sējums 7 Lpp. 0193

Speciālizdevums spāņu valodā: Nodaļa 03 Sējums 5 Lpp. 0197

Speciālizdevums portugāļu valodā Nodaļa 03 Sējums 5 Lpp. 0197



Padomes Regula (EEK) Nr. 845/72 (1972. gada 24. aprīlis), kas nosaka īpašus pasākumus, lai veicinātu zīdtārpiņu audzēšanu EIROPAS KOPIENU PADOME, ņemot vērā Eiropas Ekonomikas kopienas dibināšanas līgumu un jo īpaši tā 43. pantu, ņemot vērā Komisijas priekšlikumu, ņemot vērā Eiropas Parlamenta atzinumu, ņemot vērā Ekonomikas un sociālo lietu komitejas atzinumu, tā kā Padomes 1968. gada 28. jūnija Regula (EEK) Nr. 827/681 [1] par tirgus kopējo organizāciju noteiktiem produktiem, kas uzskaitīti Līguma II pielikumā, nosaka pasākumus, kas regulē zīdtārpiņu un to oliņu tirdzniecību, tomēr neparedzot atbalstošus pasākumus Kopienā; tā kā zīdtārpiņu audzēšanai ir zināma nozīme atsevišķu Kopienas reģionu ekonomikā; tā kā šī nodarbe ir papildu ienākumu avots šo reģionu zemniekiem; tā kā tādēļ būtu jāpieņem pasākumi, lai nodrošinātu taisnīgus ienākumus zīdtārpiņu audzētājiem; tā kā šajā nolūkā būtu jāparedz pasākumi, kas atvieglotu piedāvājuma pielāgošanu tirgus prasībām, un zīdtārpiņu audzēšanai būtu jāpiešķir palīdzība, kas aizstātu visas valstu palīdzības attiecībā uz zīdtārpiņiem; tā kā, ievērojot zīdtārpiņu audzēšanas īpatnības, šai palīdzībai būtu jābūt noteiktas summas veidā par izmantoto zīdtārpiņu oliņu kastīti; tā kā dalībvalstu izdevumi, kas tām radušies no saistībām, ko uzliek šī regula, būtu jāfinansē Kopienai saskaņā ar kopējās lauksaimniecības politikas finansēšanas noteikumiem, IR PIEŅĒMUSI ŠO REGULU. 1. pants 1. Nolūkā veicināt tirdzniecības un apvienoto tirdzniecības organizāciju rīcību, lai ļautu pielāgot piedāvājumu tirgus prasībām, attiecībā uz zīdtārpiņiem no Kopējo muitas tarifu apakšpozīcijas Nr. 01.06 C un zīdtārpiņu oliņām no Kopējo muitas tarifu apakšpozīcijas Nr. 05.15 B var tikt pieņemti Kopienas pasākumi kvalitātes uzlabošanai. 2. Dokumenta 1. punkta noteikumus, ciktāl tie attiecas uz Līguma 39. panta 1. punkta a) apakšpunktā izklāstītajiem mērķiem, var piemērot saistībā ar kopīgiem pasākumiem Padomes 1970. gada 21. aprīļa Regulas (EEK) Nr. 729/70 [2] par kopējās lauksaimniecības politikas finansēšanu 6. panta 1. punkta nozīmē. 2. pants 1. No 1972./73. audzēšanas gada piešķir palīdzību par Kopienā audzētiem zīdtārpiņiem. Šādu palīdzību, kuras apmērs ir vienots visā Kopienā, katru gadu līdz 1. augustam nosaka attiecībā uz to audzēšanas gadu, kurš sāksies nākošajā kalendārajā gadā. Savukārt tās palīdzības apmēru, kas piešķirama attiecībā uz 1972./73. audzēšanas gadu, nosaka līdz 1972. gada 1. jūnijam. 2. Palīdzība ir noteiktas summas veidā par izmantoto zīdtārpiņu oliņu kastīti, un to nosaka tādā apjomā, kas nodrošina taisnīgus ienākumus zīdtārpiņu audzētājiem, ņemot vērā situāciju kokonu un jēlzīda tirgū, paredzamās šā tirgus tendences un importa politiku. Palīdzību piešķir zīdtārpiņu audzētājiem par katru izmantoto zīdtārpiņu oliņu kastīti ar nosacījumu, ka: - kastītēs ir obligātais oliņu daudzums, minētā daudzums vēl jānosaka, un - zīdtārpiņi ir sekmīgi izaudzēti. 3. Palīdzības summu nosaka saskaņā ar Līguma 43. panta 2. punktā izklāstīto procedūru. 4. Padome, rīkojoties saskaņā ar Līguma 43. panta 2. punktā izklāstīto balsošanas procedūru, pēc Komisijas piedāvātā priekšlikuma, pieņem vispārējus šā panta piemērošanas noteikumus. 5. Sīki izstrādātus noteikumus šā panta piemērošanai pieņem saskaņā ar kārtību, kas noteikta Padomes 1970. gada 29. jūnija Regulas (EEK) Nr. 1308/70 par linu un kaņepju tirgus kopējo organizāciju [3] 12. pantā. 3. pants Zīdtārpiņu audzēšanas gads sākas katra kalendārā gada 1. aprīlī un beidzas nākamā kalendārā gada 31. martā. 4. pants Dalībvalstis un Komisija paziņo viena otrai šīs regulas īstenošanai nepieciešamo informāciju. Sniedzamās ziņas tiek noteiktas saskaņā ar Regulas (EEK) Nr. 1308/70 12. pantā noteikto kārtību. Saskaņā ar to pašu kārtību pieņem šādu ziņu sniegšanas un izplatīšanas noteikumus. 5. pants Noteikumi, kas regulē kopējās lauksaimniecības politikas finansēšanu, attiecas uz 1. pantā minētajiem produktiem. 6. pants Šī regula stājas spēkā trešajā dienā pēc tās publicēšanas Eiropas Kopienu Oficiālajā Vēstnesī. Šī regula uzliek saistības kopumā un ir tieši piemērojama visās dalībvalstīs. Luksemburgā, 1972. gada 24. aprīlī Padomes vārdā — priekšsēdētājs G. Thorn [1] OV L 151, 30.6.1968., 16. lpp. [2] OV L 94, 28.4.1970., 13. lpp. [3] OV L 146, 4.6.1970., 1. lpp. --------------------------------------------------